Amanda Andradóttir

Amanda Jacobsen Andradóttir (født 18. desember 2003) er en norsk-islandsk fotballspiller som spiller for Valur og det islandske landslaget.

Andradóttir er født i Molde, men flyttet til Island som 5-åring. Hun har norsk mor og islandsk far. Som 15-åring fikk hun sitt islandske pass. Hun var i Islands tropp til EM 2022 i England, som mesterskapets yngste spiller.

Klubbkarriere

Fortuna Hjørring (2019–2020) 
Andradóttir spilte aldersbestemt fotball for Vikingur og Valur hjemme på Island før hun som 15-åring flyttet til Danmark for å satse seriøst på fotball i toppklubben Fortuna Hjørring. På grunn av sin unge alder, fikk hun ikke spilletillatelse fra FIFA før hun fylte 16 år, i desember 2019.

FC Nordsjælland (2020) 
Sommeren 2020 var hun ønsket av flere danske og europeiske klubber. 4. august 2020 signerte hun en toårig proffkontrakt med FC Nordsjælland. Der fikk hun spille kamper på øverste nivå i Danmark som 16-åring.

Vålerenga (2021) 
21. desember 2020 signerte hun en treårskontrakt med Vålerenga i Toppserien, 17 år gammel. Hun hadde vært i Oslo og trent med klubben to ganger tidligere da hun var 13 og 14 år. Hun fikk debuten i Toppserien da hun startet i serieåpningen mot Avaldsnes, 22. mai 2021. Hennes første mål kom i hjemmekampen mot Arna-Bjørnar en måned senere. Hennes andre mål for Vålerenga, mot Klepp, var en perle som ble nominert til årets mål i norsk fotball. Hun var med å vinne cupmesterskapet med Vålerenga den sesongen. Totalt fikk hun 15 seriekamper i 2021-sesongen, hvorav fem av de var fra start. I tillegg var hun med å spille Champions League-kvalifisering. I desember 2021 kom den overraskende beskjeden om at Andradóttir og Vålerenga hadde blitt enige om å terminere avtalen.

Kristianstads DFF (2022–2023) 
Kort tid etter at hun var ferdig i Vålerenga ble det kjent at hun hadde signert en toårskontrakt med svenske Kristianstads DFF i Damallsvenskan. I juli 2023 ble det kjent at Andradóttir og Kristianstads DFF hadde terminert kontrakten etter spillerens ønske.

Landslagskarriere 
Med mange målpoeng, utmerket hun seg på de aldersbestemte landslagene til Island fra sine første kamper på U16-landslaget.

I mai 2021 ble hun tatt ut på det norske U19-landslaget til en treningssamling med internkamper.

I september 2021 ble hun igjen tatt ut til det norske U19-landslaget, samtidig kom hennes første innkalling til det islandske A-landslaget. Dermed måtte hun ta valget mellom å spille landslagsfotball for Norge eller Island. 21. september 2021 fikk hun debuten på det Islandske A-landslaget da hun kom inn for Gunnhildur Yrsa Jónsdóttir mot Nederland. 

Andradóttir ble tatt ut i den islandske troppen til EM i England 2022, som mesterskapets yngste spiller.

Meritter

Med Vålerenga 

 Norgesmesterskapet: 2021

Annet 
Amanda er datter av den tidligere Molde-spilleren Andri Sigþórsson som har landskamper for Island, og niese av den tidligere islandske landslagsspilleren Kolbeinn Sigþórsson.

Referanser

Eksterne lenker 
 

Norske fotballspillere
Fotballspillere for Vålerenga Fotball Damer
Fotballspillere for Valur
Fotballspillere for Víkingur
Spillere under EM i fotball for kvinner 2022